title: Politikas un drošības komitejas Lēmums (KĀDP) 2017/114 (2017. gada 10. janvāris), ar ko pagarina Eiropas Savienības spēju veidošanas misijas Somālijā vadītāja pilnvaras (EUCAP Somalia/1/2017)

text:
               24.1.2017

               LV

               Eiropas Savienības Oficiālais Vēstnesis

               L 18/49

         POLITIKAS UN DROŠĪBAS KOMITEJAS LĒMUMS (KĀDP) 2017/114
   (2017. gada 10. janvāris),
   ar ko pagarina Eiropas Savienības spēju veidošanas misijas Somālijā vadītāja pilnvaras (EUCAP Somalia/1/2017)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2012/389/KĀDP (2012. gada 16. jūlijs) par Eiropas Savienības spēju veidošanas misiju Somālijā (EUCAP Somalia) (1) un jo īpaši tā 9. panta 1. punktu,
   tā kā:

               (1)

               Ievērojot Lēmuma 2012/389/KĀDP 9. panta 1. punktu, Politikas un drošības komiteja (PDK) saskaņā ar Līguma 38. panta trešo daļu ir pilnvarota pieņemt attiecīgus lēmumus, lai īstenotu Eiropas Savienības spēju veidošanas misijas Somālijā (EUCAP Somalia) politisko kontroli un stratēģisko vadību, tostarp pieņemt lēmumu par misijas vadītāja iecelšanu.

               (2)

               PDK 2016. gada 26. jūlijā pieņēma Lēmumu EUCAP NESTOR/1/2016 (2), ar kuru Maria-Cristina STEPANESCU kundze tika iecelta par EUCAP NESTOR misijas vadītāju no 2016. gada 1. septembra līdz 2016. gada 12. decembrim.

               (3)

               Ar Padomes Lēmumu (KĀDP) 2016/2240 (3)
                  EUCAP NESTOR misijas pilnvaras tika pagarinātas līdz 2018. gada 31. decembrim, to pārdēvējot par EUCAP Somalia.

               (4)

               Savienības Augstā pārstāve ārlietās un drošības politikas jautājumos 2016. gada 9. decembrī ierosināja EUCAP Somalia misijas vadītājas Maria-Cristina STEPANESCU kundzes pilnvaras pagarināt no 2016. gada 13. decembra līdz 2017. gada 12. decembrim,

         IR PIEŅĒMUSI ŠO LĒMUMU.
   1. pants
   Eiropas Savienības spēju veidošanas misijas Somālijā (EUCAP Somalia) vadītājas Maria-Cristina STEPANESCU kundzes pilnvaras tiek pagarinātas līdz 2017. gada 12. decembrim.
   2. pants
   Šis lēmums stājas spēkā tā pieņemšanas dienā.
   To piemēro no 2016. gada 12. decembra.

      Briselē, 2017. gada 10. janvārī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 187, 17.7.2012., 40. lpp.

      (2)  Politikas un drošības komitejas Lēmums (KĀDP) 2016/1633 (2016. gada 26. jūlijs) par Eiropas Savienības misijas saistībā ar reģiona jūras spēku izveidi Āfrikas ragā (EUCAP NESTOR) vadītāja iecelšanu (EUCAP NESTOR/1/2016) (OV L 243, 10.9.2016., 8. lpp.).

      (3)  Padomes Lēmums (KĀDP) 2016/2240 (2016. gada 12. decembris), ar ko groza Lēmumu 2012/389/KĀDP par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) (OV L 337, 13.12.2016., 18. lpp.).


title: 2011/613/ES: Eiropas Parlamenta Lēmums ( 2011. gada 10. maijs ) par kopuzņēmuma Clean Sky kontu slēgšanu attiecībā uz 2009. finanšu gadu

text:
               27.9.2011

               LV

               Eiropas Savienības Oficiālais Vēstnesis

               L 250/249

         EIROPAS PARLAMENTA LĒMUMS
   (2011. gada 10. maijs)
   par kopuzņēmuma Clean Sky kontu slēgšanu attiecībā uz 2009. finanšu gadu
   (2011/613/ES)
   EIROPAS PARLAMENTS,

               —

               ņemot vērā kopuzņēmuma Clean Sky 2009. finanšu gada galīgos pārskatus,

               —

               ņemot vērā Revīzijas palātas ziņojumu par kopuzņēmuma Clean Sky gada pārskatiem par 2009. gada 31. decembrī slēgto finanšu gadu, ar Kopuzņēmuma atbildēm (1),

               —

               ņemot vērā Padomes 2011. gada 15. februāra ieteikumu (05894/2011 – C7-0051/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2007. gada 20. decembra Regulu (EK) Nr. 71/2008, ar ko izveido kopuzņēmumu Clean Sky
                   (3), un jo īpaši tās 11. panta 4. punktu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0128/2011),

               1.

               apstiprina kopuzņēmuma Clean Sky kontu slēgšanu attiecībā uz 2009. finanšu gadu;

               2.

               uzdod priekšsēdētājam šo lēmumu nosūtīt kopuzņēmuma Clean Sky izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 342, 16.12.2010., 7. lpp.

      (2)  OV L 248, 16.9.2002., 1. lpp.

      (3)  OV L 30, 4.2.2008., 1. lpp.

      (4)  OV L 357, 31.12.2002., 72. lpp.


title: 2014/123/ES: Eiropas Centrālās bankas Lēmums ( 2014. gada 4. februāris ), ar ko nosaka kredītiestādes, uz kurām attiecas visaptverošais novērtējums (ECB/2014/3)

text:
               8.3.2014

               LV

               Eiropas Savienības Oficiālais Vēstnesis

               L 69/107

      EIROPAS CENTRĀLĀS BANKAS LĒMUMS

   (2014. gada 4. februāris),
   ar ko nosaka kredītiestādes, uz kurām attiecas visaptverošais novērtējums
   (ECB/2014/3)
   (2014/123/ES)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 127. panta 6. punktu,
   ņemot vērā Padomes 2013. gada 15. oktobra Regulu (ES) Nr. 1024/2013, ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 4. panta 3. punktu un 33. panta 3. un 4. punktu,
   ņemot vērā Uzraudzības valdes priekšlikumu,
   tā kā:

               (1)

               No 2013. gada 3. novembra Eiropas Centrālā banka (ECB), ņemot vērā tai uzticētos uzraudzības uzdevumus, var lūgt nacionālajām kompetentajām iestādēm un Regulas (ES) Nr. 1024/2013 10. panta 1. punktā minētajām personām sniegt visu attiecīgo informāciju, lai ECB varētu veikt iesaistīto dalībvalstu kredītiestāžu visaptverošu novērtējumu, t. sk. bilances novērtējumu. ECB šāds novērtējums jāveic vismaz attiecībā uz kredītiestādēm, uz kurām neattiecas Regulas (ES) Nr. 1024/2013 6. panta 4. punkts.

               (2)

               ECB 2013. gada 23. oktobrī publicēja visaptverošajā novērtējumā iekļauto kredītiestāžu nosaukumus, kā arī sākotnēju pārskatu par visaptverošā novērtējuma galvenajiem elementiem.

               (3)

               Balstoties uz Regulas (ES) Nr. 1024/2013 6. panta 4. punktā minētajiem kritērijiem, ECB noteikusi kredītiestādes attiecībā uz kurām tā plāno veikt visaptverošo novērtējumu, t. sk. bilances novērtējumu, saskaņā ar Regulas (ES) Nr. 1024/2013 33. panta 4. punktu. Piemērojot minētos kritērijus, ECB ņēmusi vērā iespējamās izmaiņas, kuras var notikt kredītiestāžu darbību dēļ, un no to ietekmi uz kredītiestāžu aktīvu kopējo vērtību. Tādējādi tā sarakstā iekļāvusi kredītiestādes, kuras šobrīd neatbilst nozīmīguma kritērijam, bet var tam atbilst tuvākajā nākotnē, un kurām tādēļ jāpiemēro visaptverošais novērtējums. Tādēļ ECB visaptverošo novērtējumu veiks attiecībā uz kredītiestādēm, finanšu pārvaldītājsabiedrībām vai jauktām finanšu pārvaldītājsabiedrībām, kuru aktīvu kopējā vērtība ir lielāka par 27 mljrd. euro. Neraugoties uz minēto kritēriju, ECB visaptverošo novērtējumu veiks arī attiecībā uz trīs visnozīmīgākajām iestādēm katrā euro zonas dalībvalstī. Kredītiestāžu, attiecībā uz kurām ECB plāno veikt visaptverošo novērtējumu, noteikšana, neierobežo kritēriju galīgo novērtējumu, kas balstās uz metodoloģiju, kura iekļauta Regulas (ES) Nr. 1024/2013 6. pantā minētajā sistēmā.

               (4)

               Kredītiestādēm un nacionālajām kompetentajām izstādēm jāsniedz visa attiecīgā informācija, lai ECB varētu veikt visaptverošo novērtējumu saskaņā ar Regulas (ES) Nr. 1024/2013 33. panta 4. punktu.

               (5)

               ECB var pieprasīt nacionālajām kompetentajām iestādēm un Regulas (ES) Nr. 1024/2013 10. panta 1. punktā minētajām personām sniegt visu attiecīgo informāciju, lai ECB varētu veikt šādu visaptverošu novērtējumu.

               (6)

               Uz Uzraudzības valdes locekļiem, ECB darbiniekiem un iesaistīto dalībvalstu norīkotajiem darbiniekiem attiecas dienesta noslēpuma prasības, kas noteiktas Eiropas Centrālo banku sistēmas un Eiropas Centrālās bankas Statūtu 37. pantā un attiecīgajos Savienības tiesību aktos. Uz ECB un nacionālajām kompetentajām iestādēm attiecas informācijas sniegšanas un dienesta noslēpuma noteikumi, kas izklāstīti Eiropas Parlamenta un Padomes Direktīvā 2013/36/ES (2),

         IR PIEŅĒMUSI ŠO LĒMUMU.
   1. pants
   Iestādes, uz kurām attiecas visaptverošais novērtējums
   1.   Visaptverošais novērtējumus, kuru ECB veiks līdz 2014. gada 3. novembrim, attiecas uz pielikumā norādītajām iestādēm.
   2.   Saskaņā ar Regulas (ES) Nr. 1024/2013 33. panta 4. punktu nacionālā kompetentā iestāde, kura atbild par pielikumā norādītās kredītiestādes uzraudzību, iesniedz visu visaptverošajam novērtējumam vajadzīgo informāciju, ko ECB lūdz saistībā ar šādu kredītiestādi. Nacionālā kompetentā iestāde informāciju pārbauda veidā, kuru tā uzskata par piemērotu, t. sk. vajadzības gadījumā veicot pārbaudes uz vietas un iesaistot trešās personas.
   3.   Nacionālā kompetentā iestāde, kura atbild par tādas grupas meitasuzņēmumu uzraudzību, uz kuru attiecas konsolidēta uzraudzība Vienotā uzraudzības mehānisma ietvaros, atbild par pārbaudēm attiecībā uz šīs nacionālās kompetentās iestādes dalībvalstī reģistrētajiem meitasuzņēmumiem.
   2. pants
   Izmeklēšanas pilnvaras
   Saskaņā ar Regulas (ES) Nr. 1024/2013 33. panta 3. un 4. punktu ECB var īstenot savas izmeklēšanas pilnvaras attiecībā uz pielikumā norādītajām kredītiestādēm.
   3. pants
   Stāšanās spēkā
   Šis lēmums stājas spēkā 2014. gada 6. februārī.

      Frankfurtē pie Mainas, 2014. gada 4. februārī

            ECB prezidents

         Mario DRAGHI

      (1)  OV L 287, 29.10.2013., 63. lpp.

      (2)  Eiropas Parlamenta un Padomes 2013. gada 26. jūnija Direktīva 2013/36/ES par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK (OV L 176, 27.6.2013., 338. lpp.).

      PIELIKUMS

         VISAPTVEROŠAJĀ NOVĒRTĒJUMĀ IEKĻAUTĀS IESTĀDES

         Beļģija

      AXA Bank Europe SA
      Belfius Banque SA

         Dexia NV
          (1)

         Investar (Argenta Bank- en Verzekeringsgroep pārvaldītājsabiedrība)
      KBC Group NV
      The Bank of New York Mellon SA

         Vācija

      Aareal Bank AG
      Bayerische Landesbank
      Commerzbank AG
      DekaBank Deutsche Girozentrale
      Deutsche Apotheker- und Ärztebank eG
      Deutsche Bank AG
      DZ Bank AG Deutsche Zentral-Genossenschaftsbank
      HASPA Finanzholding
      HSH Nordbank AG
      Hypo Real Estate Holding AG
      IKB Deutsche Industriebank AG
      KfW IPEX-Bank GmbH
      Landesbank Baden-Württemberg
      Landesbank Berlin Holding AG
      Landesbank Hessen-Thüringen Girozentrale
      Landeskreditbank Baden-Württemberg-Förderbank
      Landwirtschaftliche Rentenbank
      Münchener Hypothekenbank eG
      Norddeutsche Landesbank-Girozentrale
      NRW.Bank
      SEB AG
      Volkswagen Financial Services AG
      WGZ Bank AG Westdeutsche Genossenschafts-Zentralbank

         Wüstenrot & Württembergische AG attiecībā uz Wüstenrot Bank AG Pfandbriefbank un Wüstenrot Bausparkasse AG

         Igaunija

      AS DNB Bank
      AS SEB Pank
      Swedbank AS

         Īrija

      Allied Irish Banks plc
      Merrill Lynch International Bank Limited
      Permanent tsb plc.
      The Governor and Company of the Bank of Ireland
      Ulster Bank Ireland Limited

         Grieķija

      Alpha Bank, S.A.
      Eurobank Ergasias, S.A.
      National Bank of Greece, S.A.
      Piraeus Bank, S.A.

         Spānija

      Banco Bilbao Vizcaya Argentaria, S.A.
      Banco de Sabadell, S.A.
      Banco Financiero y de Ahorros, S.A.
      Banco Mare Nostrum, S.A.
      Banco Popular Español, S.A.
      Banco Santander, S.A.
      Bankinter, S.A.
      Caja de Ahorros y M.P. de Zaragoza, Aragón y Rioja
      Caja de Ahorros y Pensiones de Barcelona
      Caja España de Inversiones, Salamanca y Soria, CAMP
      Cajas Rurales Unidas, Sociedad Cooperativa de Crédito
      Catalunya Banc, S.A.
      Kutxabank, S.A.
      Liberbank, S.A.
      MPCA Ronda, Cádiz, Almería, Málaga, Antequera y Jaén
      NCG Banco, S.A.

         Francija

      Banque centrale de compensation (LCH Clearnet)
      Banque PSA Finance
      BNP Paribas
      C.R.H. – Caisse de refinancement de l’habitat
      Groupe BPCE
      Groupe Crédit agricole
      Groupe Crédit mutuel
      HSBC France
      La Banque postale
      BPI France (Banque publique d’investissement)
      RCI Banque
      Société de financement local
      Société générale

         Itālija

      Banca Carige S.P.A. - Cassa di Risparmio di Genova e Imperia
      Banca Monte dei Paschi di Siena S.p.A.
      Banca Piccolo Credito Valtellinese, Società Cooperativa
      Banca Popolare Dell’Emilia Romagna - Società Cooperativa
      Banca Popolare Di Milano - Società Cooperativa A Responsabilità Limitata
      Banca Popolare di Sondrio, Società Cooperativa per Azioni
      Banca Popolare di Vicenza - Società Cooperativa per Azioni
      Banco Popolare - Società Cooperativa
      Credito Emiliano S.p.A.
      Iccrea Holding S.p.A
      Intesa Sanpaolo S.p.A.
      Mediobanca - Banca di Credito Finanziario S.p.A.
      UniCredit S.p.A.
      Unione Di Banche Italiane Società Cooperativa Per Azioni
      Veneto Banca S.C.P.A.

         Kipra

      Bank of Cyprus Public Company Ltd
      Co-operative Central Bank Ltd
      Hellenic Bank Public Company Ltd
      Russian Commercial Bank (Cyprus) Ltd

         Latvija

         ABLV Bank, AS
      AS SEB banka
      Swedbank

         Luksemburga

      Banque et Caisse d’epargne de l’Etat, Luxembourg
      Clearstream Banking SA

         Precision Capital SA (Holding of Banque Internationale à Luxembourg un KBL European Private Bankers SA pārvaldītājsabiedrība)
      RBC Investor Services Bank SA
      State Street Bank Luxembourg SA
      UBS (Luxembourg) SA

         Malta

      Bank of Valletta plc
      HSBC Bank Malta plc

         Nīderlande

      ABN AMRO Bank N.V.
      Bank Nederlandse Gemeenten N.V.
      Coöperatieve Centrale Raiffeisen-Boerenleenbank B.A.
      ING Bank N.V.
      Nederlandse Waterschapsbank N.V.
      The Royal Bank of Scotland N.V.
      SNS Bank N.V.

         Austrija

      BAWAG P.S.K. Bank für Arbeit und Wirtschaft und Österreichische Postsparkasse AG
      Erste Group Bank AG
      Raiffeisenlandesbank Oberösterreich AG
      Raiffeisenlandesbank Niederösterreich-Wien AG
      Raiffeisen Zentralbank Österreich AG

         Österreichische Volksbanken-AG un ar to saistītās kredītiestādes saskaņā ar 10. pantu Regulā (ES) Nr. 575/2013 (2)

         Portugāle

      Banco BPI, SA
      Banco Comercial Português, SA
      Caixa Geral de Depósitos, SA
      Espírito Santo Financial Group, SA

         Slovēnija

      Nova Kreditna Banka Maribor d.d.
      Nova Ljubljanska banka d. d., Ljubljana
      SID - Slovenska izvozna in razvojna banka, d.d., Ljubljana

         Somija

      Danske Bank Oyj
      Nordea Bank Finland Abp
      OP-Pohjola Group

         Gadījumi, kuros viena vai vairākas no trim nozīmīgākajām kredītiestādēm iesaistītajā dalībvalstī ir tādu banku grupu meitasuzņēmumi, kuras jau iekļautas sarakstā:

         Malta

      Deutsche Bank (Malta) Ltd

         Slovākija

      Slovenská sporiteľňa, a.s.
      Všeobecná úverová banka, a.s.
      Tatra banka, a.s.

         (1)  Šīs grupas novērtējuma metodoloģija ņems vērā tās īpašo situāciju un jo īpaši to, ka šīs grupas finanšu stāvokļa un riska profila padziļināts novērtējums jau tika veikts 2011. gada oktobrī iniciētā un Eiropas Komisijas 2012. gada 28. decembrī apstiprinātā plāna ietvaros.

         (2)  Eiropas Parlamenta un Padomes 2013. gada 26. jūnija Regula (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (OV L 176, 27.6.2013., 1. lpp.).